CELEX: 62009TN0088
Language: sk
Date: 2009-02-27 00:00:00
Title: Vec T-88/09: Žaloba podaná 27. februára 2009 – Idromacchine a i./Komisia

1.5.2009   
            
            
               SK
            
            
               Úradný vestník Európskej únie
            
            
               C 102/30
            
         Žaloba podaná 27. februára 2009 – Idromacchine a i./Komisia
   (Vec T-88/09)
   2009/C 102/45
   Jazyk konania: taliančina
   
      Účastníci konania
   
   
      Žalobcovia: Idromacchine Srl (Porto Marghera, Taliansko), Alessandro Capuzzo (Mirano, Taliansko), Roberto Capuzzo (Mogliano Veneto, Taliansko) (v zastúpení: W. Viscardini, G. Donà, advokáti)
   
      Žalovaná: Komisia Európskych spoločenstiev
   
      Návrhy žalobcov
   
   
               A)
            
            
               Uložiť Komisii Európskych spoločenstiev povinnosť:
               
                           1.
                        
                        
                           z dôvodu majetkovej ujmy zaplatiť Idromacchine Srl náhradu škody vo výške 5 459 641,28 eura (alebo akúkoľvek inú náhradu škody prípadne určenú Súdom prvého stupňa);
                        
                     
                           2.
                        
                        
                           z dôvodu nemajetkovej ujmy,
                           
                                       —
                                    
                                    
                                       zaplatiť Idromacchine Srl náhradu škody, ktorá sa určí ex aequo et bono informatívne v rozsahu rovnajúcom sa významnému podielu (napr. 30 až 50 %) majetkovej ujmy,
                                    
                                 
                                       —
                                    
                                    
                                       zaplatiť pánom Alessandro Capuzzo a Roberto Capuzzo náhradu škody, ktorá sa určí pre každého z nich ex aequo et bono informatívne v rozsahu rovnajúcom sa významnému podielu (napr. 30 až 50 %) majetkovej ujmy;
                                    
                                 
                     
                           3.
                        
                        
                           zlepšiť obraz Idromacchine Srl a pánov Alessandro Capuzzo a Roberto Capuzzo spôsobom najvhodnejším podľa Súdu prvého stupňa, napríklad prostredníctvom uverejnenia ad hoc v Úradnom vestníku a/alebo listom zaslaným najväčším operátorom dotknutého odvetvia – nariadením opravy informácií týkajúcich sa žalobcov, tak, ako boli uverejnené v Úradnom vestníku Európskej únie z 18. februára 2005, séria C 42, strana 15 a nasl.;
                        
                     
         
               B)
            
            
               zaviazať Komisiu Európskych spoločenstiev na náhradu trov konania.
            
         
      Žalobné dôvody a hlavné tvrdenia
   
   Žalobcovia uvádzajú, že uverejnenie Komisiou na jednej strane mena spoločnosti Idromacchine Srl, tretej osoby vo vzťahu k formálnemu adresátovi rozhodnutia Komisie z 30. decembra 2004 K(2004) 5426 v konečnom znení, uverejneného v Úradnom vestníku Európskej únie z 18. februára 2005, séria C 42, strana 15 a nasl., a na druhej strane poškodzujúcich informácií týkajúcich sa dotknutej spoločnosti, bolo vážnym porušením viacerých zásad práva Spoločenstva a v dôsledku toho žiadajú náhradu spôsobenej majetkovej a nemajetkovej škody.
   Komisia si osobitne uverejnením vyššie uvedených informácií bez nevyhnutných overení, najmä predchádzajúceho vypočutia žalobcov, nesplnila povinnosti starostlivosti a ochrany práv na obranu a profesijného tajomstva.
   V každom prípade vzhľadom na to, že uverejnené rozhodnutie sa netýka Idromacchine Srl, uverejnenie údajov týkajúcich sa tejto spoločnosti treba považovať za neprimerané opatrenie vo vzťahu k cieľu sledovanému Komisiou, ktorá sa obmedzuje na uverejnenie vecí týkajúcich sa uplatnenia noriem Spoločenstva v oblasti hospodárskej súťaže.
   Pokiaľ ide o uvedené ujmy, uverejnenie vyššie uvedeným spôsobom odstránilo obrat Idromacchine Srl v jej oblasti pôsobenia a vážne zasiahlo povesť spoločnosti a osôb, ktoré ju predstavujú.